b'\n_START_ARTICLE_\nHjemmelshaver\n_START_PARAGRAPH_\nHjemmelshaver er den som st\xc3\xa5r oppf\xc3\xb8rt i grunnboken som eier av en matrikkelenhet. Normalt skal den som er anf\xc3\xb8rt som hjemmelhaver v\xc3\xa6re identifisert med personnummer eller organisasjonsnummer, men det finnes unntak n\xc3\xa5r det gjelder organisasjonsnummer. En hjemmelshaver kan v\xc3\xa6re b\xc3\xa5de en grunneier, en fester eller en seksjonseier._NEWLINE_En hjemmelshaver trenger ikke n\xc3\xb8dvendigvis \xc3\xa5 v\xc3\xa6re den samme som den reelle eieren av matrikkelenheten. Det kan v\xc3\xa6re at hjemmelshaveren er d\xc3\xb8d, og det ikke er foretatt skifte, eller det kan ha funnet sted en overdragelse som ikke er tinglyst. I slike tilfeller m\xc3\xa5 det formelle i forbindelsen med eierskiftet (for eksempel en skifteattest) ordnes, f\xc3\xb8r en ny hjemmelsovergang kan tinglyses.'